fr hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu pl hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu ceb hu en hu hu hu hu hu hu hu hu hu hu hu eo fr hu en hu hu hu hu hu hu hu hu hu hu hu hu hu hu hu hu
Akiknek a kerület az első
„Elődeink dicséretes rendelése, hogy mindazok, akik munkájuk, életük során elősegítik értékeink megőrzését, öregbítik kerületünk jó hírnevét, különleges megbecsülésben részesüljenek.Blaskó Péter Kossuth-díjas színművész, a Nemzeti Színház színésze hittel, művészi gonddal megformált szerepeivel vált Magyarország egyik legelismertebb művészévé. Játékával mindig azt közvetíti, hogy a színháznak az emberekről és az értékekről kell szólnia. Pályája példaértékű, a becsület, a tisztesség és a hazaszeretet jellemzi. Művészi hitvallása: alázattal szolgálni nemzetét.Tevékenységét nagyra értékelve a Budavári Önkormányzat Képviselő-testülete kinyilvánította, hogy özvegy Horthy Istvánné kiérdemelte a kerület legmagasabb kitüntetését és az iránta érzett nagyrabecsülés és tisztelet bizonyságául őt Budavár díszpolgárává megválasztotta. A mai naptól Blaskó Péter jogosult a Budavár díszpolgára kitüntető cím használatára és a budavári címerrel díszített aranygyűrű viselésére.”
Blaskó Péter 1948 július 13-án született Budapesten. 1970-ben végzett a Színművészeti Főiskolán, utána mindjárt a Nemzeti Színházhoz került. Tehetségével azonnal kitűnt, hiszen már főiskolásként partnere lehetett Törőcsik Marinak és Kállai Ferencnek. Amikor pedig 1974-ben a Miskolci Nemzeti szerződtette, a sokoldalú fiatal művészt nagyszerű szerepek sora várta. Becsületes, nyílt tekintetével, férfias arcélével, szelíden erőszakos állával, amelyet azonban kamaszos bájú mosoly enyhített, jó orgánumával Vörösmarty költői drámájának Csongor szerepében meghódította a város közönségét. Csehov, Lorca, Illyés Gyula, Visnyevszkíj, Osztrovszkíj és mások műveiben szerepelt. Különösen emlékezetes Ruzente commedia dell’arte hangulatot árasztó játékában az a bővérű komédiázás, amivel megmutatta, hogy egyaránt nagyszerűen alakít clown-t és drámai hőst.
1987-ben a Katona József Színház tagja lett, 1995-től a Thália Színházhoz szerződött. 1998-ban a veszprémi Petőfi Színházban, 2001-ben a Vígszínházban játszott. 2002-ben az új Nemzeti Színház szerződtette. Itt folytatódott sikeres pályája. A feledhetetlen Lear, vagy a Fösvény, az Úr kibővült szerepe és a többi.
Blaskó eddigi pályafutása során a világirodalom legjobb alkotásait játszotta végig Shakespeare-től Örkényig. /Tótét/ Ibsen, /Peer Gynt/ Gogol, Bulgakov, Brecht, Dosztojevszkij, Madách /Lucifer/ és számos más klasszikus meg modern író művének alakjait támasztotta életre.
1981-ben Jászai-díjat kapott, 1986-ban Érdemes művész lett, 2001-ben, példamutatóan szép magyar kiejtéséért Kazinczy díjjal tüntették ki, a Gábor Miklós- és a Farkas-Ratkó-díj után 2011-ben átvehette a Kossuth-díjat is.
Budapest Főváros I. kerület Budavári Polgármesteri Hivatal
1014 Budapest, Kapisztrán tér 1.
Levelezési cím: 1250 Budapest, Pf. 35.
Központi telefonszám: (+36) 1-458-3000
Ügyfélszolgálat elérhetősége: +36 1-458-3030; +36 1-458-3025
Attila úti ügyfélszolgálat elérhetősége: 1013 Budapest, Attila út 65. Telefonszám: +36 1-225-7276
Budapest I. Kerület Budavári Önkormányzat adószáma: 15735643-2-41
Budapest Főváros I. Kerület Budavári Polgármesteri Hivatal: 15501002-2-41
Minden jog fenntartva. Cookie Policy Adatkezelési Tájékoztató Akadálymentesítési nyilatkozat